section_heading: Životopis
paragraph_text: Ciprino djelo (doktorsku disertaciju) Metamorfoze metafizike (1978., drugo izdanje 1999.) mnogi smatraju jednim od najvažnijih djela hrvatske filozofije 20. stoljeća. Nasuprot tada dominantnim filozofskim strujama, Cipra u Metamorfozama, na temelju promišljanja grčke filozofije i pod utjecajem neoplatonizma, kasnog Schellinga i antropozofije Rudolfa Steinera, razvija osebujan filozofski nazor. Kritičke stavove protiv marksizma iznosi u svom članku Mišljenje revolucije kao revolucija mišljenja, a protiv tada u Hrvatskoj sve popularnije filozofije Martina Heideggera u članku Kao da nas samo još jedan Heidegger može spasiti?.